recursal/SuperWikiNEXT-32B huggingface dataset:
**คณบดี** หมายถึง หัวหน้าคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน มีความหมายตามตัวอักษรว่าผู้เป็นใหญ่ในคณะ โดยในประเทศไทยจะเทียบเท่าตำแหน่งบริหารระดับต้น (รองอธิบดี)

โดยปรกติแล้ว กฎหมายไทยจะบัญญัติให้มีคณบดีคนหนึ่งเป็นผู้บังคับบัญชาและรับผิดชอบงานของคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน โดยจะให้มี**รองคณบดี**เป็นผู้ช่วยปฏิบัติการด้วยก็ได้ อนึ่ง คณบดีย่อมเป็นผู้แทนในกิจการทั่วไปของคณะ และรองคณบดีมีอำนาจหน้าที่ตามที่คณบดีมอบหมาย

คุณสมบัติทั่วไปของคณบดี ได้แก่ (1) ต้องได้รับปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง และ (2) ได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง ส่วนของรองคณบดีนั้น ได้แก่ (1) ต้องได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง หรือ (2) เป็นข้าราชการตามกฎหมายว่าด้วยระเบียบข้าราชการพลเรือนในมหาวิทยาลัยมาแล้วไม่น้อยกว่าห้าปี

คณบดี โดยปรกติมาจากการเลือกตั้งโดยคณาจารย์ในคณะนั้น ๆ จากผู้สมัครเข้ารับคัดเลือกตามหลักเกณฑ์และวิธีการที่สภามหาวิทยาลัยนั้นกำหนด เมื่อผ่านการเลือกตั้งแล้วจะได้รับการแต่งตั้งจากสภามหาวิทยาลัย ส่วนการถอดถอนคณบดีเป็นอำนาจของสภามหาวิทยาลัย

การแต่งตั้งและถอนถอนรองคณบดีนั้นเป็นอำนาจของอธิการบดีซึ่งกระทำตามคำแนะนำของคณบดี

กฎหมายมักกำหนดให้ผู้ดำรงตำแหน่งอธิการบดี รองอธิการบดี คณบดี หัวหน้าแผนกอิสระ ผู้อำนวยการสถาบัน ผู้อำนวยการสำนัก ผู้อำนวยการศูนย์ หัวหน้าภาควิชา และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะหรือภาควิชา ต้องสามารถปฏิบัติหน้าที่ได้เต็มเวลา และจะดำรงตำแหน่งดังกล่าวเกินหนึ่งตำแหน่งในขณะเดียวกันไม่ได้ แต่สามารถรักษาการแทนกันโดยไม่เกินเวลาตามที่กำหนดไว้เป็นการเฉพาะ

อนึ่ง คณบดียังเป็นชื่อหนึ่งของพระพิฆเนศอีกด้วย

อ้างอิง
-------

  

1. ↑  ราชบัณฑิตยสถาน. (2551). **พจนานุกรมฉบับราชบัณฑิตยสถาน พ.ศ. 2542.** [ออนไลน์]. เข้าถึงได้จาก:  เก็บถาวร 2009-03-03 ที่ เวย์แบ็กแมชชีน. (เข้าถึงเมื่อ: 17 สิงหาคม 2551).
2. ↑  **The Hindu God Lord Ganesh the Remover of Obstacles.** (n.d.). [Online]. Available:. (Accessed: 17 August 2008).

* **ร่างพระราชบัญญัติมหาวิทยาลัยธรรมศาสตร์ พ.ศ. ... .** (ม.ป.ป.). [ออนไลน์]. เข้าถึงได้จาก:  เก็บถาวร 2008-10-07 ที่ เวย์แบ็กแมชชีน. (เข้าถึงเมื่อ: 17 สิงหาคม 2551).
*สำหรับสถานีรถไฟฟ้าสายสีชมพู ดูที่: สถานีแยกปากเกร็ด*

**แยกปากเกร็ด** หรือ **ห้าแยกปากเกร็ด** เป็นทางแยกจุดตัดถนนติวานนท์กับถนนแจ้งวัฒนะและถนนภูมิเวท ในเขตตำบลปากเกร็ด อำเภอปากเกร็ด จังหวัดนนทบุรี

ข้อมูลทางกายภาพ
---------------

ในอดีตทางแยกแห่งนี้เป็นห้าแยกที่ควบคุมโดยสัญญาณไฟจราจรทุกทิศทาง มีสภาพการจราจรติดขัดเป็นอย่างมาก แต่ในภายหลังได้มีความเปลี่ยนแปลงทางกายภาพอย่างต่อเนื่องมาจนถึงปัจจุบัน

โดย กรมทางหลวง ได้ย้ายปากถนนภูมิเวท (ซอยแจ้งวัฒนะ-ปากเกร็ด 16) จากแนวที่เข้าสู่ทางแยกโดยตรงไปไว้บริเวณถนนแจ้งวัฒนะ (ขาเข้าท่าน้ำปากเกร็ด) แทนเพื่อบรรเทาปัญหาการจราจร เนื่องจากถนนภูมิเวทมีผู้ใช้เส้นทางน้อยกว่าทิศทางอื่น ๆ ผู้ที่มาจากทางแยกและต้องการเข้าสู่เส้นทางนี้จึงต้องเบี่ยงเข้าสู่ถนนแจ้งวัฒนะไปทางท่าน้ำปากเกร็ดก่อน แล้วจึงเลี้ยวซ้ายอีกครั้งหนึ่งบริเวณก่อนถึงศูนย์การค้าเมเจอร์ฮอลลีวูด ส่วนขาออกจากถนนภูมิเวทต้องเลี้ยวซ้ายไปตามถนนแจ้งวัฒนะ แล้วกลับรถบริเวณท่าน้ำปากเกร็ดเพื่อกลับเข้าสู่ทางแยกอีกครั้งหนึ่ง ทำให้การจัดการจราจรเปลี่ยนแปลงจากรูปแบบห้าแยกไปเป็นสี่แยก

ต่อมา กรมทางหลวงชนบทได้ก่อสร้างสะพานพระราม 4 ยกระดับบนถนนแจ้งวัฒนะ ข้ามแยกปากเกร็ด คร่อมท่าน้ำปากเกร็ดและข้ามแม่น้ำเจ้าพระยาต่อเนื่องไปยังถนนชัยพฤกษ์เชื่อมต่อไปสู่โครงข่ายถนนราชพฤกษ์ ทำให้เกิดโครงข่ายเส้นทางเข้า-ออกเมืองที่สำคัญบริเวณแยกปากเกร็ด

ในภายหลัง กรมทางหลวง ได้ก่อสร้างอุโมงค์ลอดทางแยกในแนวถนนติวานนท์ทั้งขาเข้าแยกแครายอำเภอเมืองนนทบุรีและขาออกไปจังหวัดปทุมธานี ทำให้การจราจรบริเวณทางแยกคล่องตัวมากขึ้น ประกอบกับการก่อสร้างถนนเลี่ยงเมืองปากเกร็ด ซึ่งช่วยแบ่งเบาการจราจรของแยกปากเกร็ดโดยตรง แต่สภาพการจราจรของแยกปากเกร็ดยังคงติดขัดอยู่เป็นประจำ เนื่องจากบริเวณโดยรอบทางแยกเป็นที่ตั้งของสถานที่ราชการ โรงเรียน ตลาด และศูนย์การค้าจำนวนมาก รวมทั้งเป็นจุดเชื่อมต่อเส้นทางที่สำคัญจากอำเภอปากเกร็ดไปสู่อำเภอเมืองนนทบุรี อำเภอบางบัวทอง จังหวัดปทุมธานี และกรุงเทพมหานคร

สถานที่ที่เกี่ยวข้อง
--------------------

* ที่ว่าการอำเภอปากเกร็ด
* โรงเรียนปากเกร็ด
* เทศบาลนครปากเกร็ด
* ท่าน้ำปากเกร็ด
* โรงเรียนสวนกุหลาบวิทยาลัย นนทบุรี
* สะพานพระราม 4
* สถานีแยกปากเกร็ด รถไฟฟ้าสายสีชมพู

แหล่งข้อมูลอื่น
---------------

* แผนที่และภาพถ่ายทางอากาศของ แยกปากเกร็ด
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°54′27″N 100°30′15″E﻿ / ﻿13.90747°N 100.5042°E﻿ / 13.90747; 100.5042

| * ด
* ค
* ก
วงเวียน ทางแยก และชุมทางต่างระดับในจังหวัดนนทบุรี |
| --- |
| 
* ท่าน้ำนนทบุรี
* ศรีพรสวรรค์
* ติวานนท์
* แคราย
* พงษ์เพชร
* รัตนาธิเบศร์
* สะพานพระนั่งเกล้า
* อตก. 3
* สนามบินน้ำ
* สามัคคี
* สามัคคี-ประชาชื่น
* คลองประปา
* เมืองทอง 3
* ห้าแยกปากเกร็ด
* อัมพรไพศาล
* สวนสมเด็จพระศรีนครินทร์
* วงเวียนราชพฤกษ์
* บางกรวย
* วัดชลอ
* การไฟฟ้าบางใหญ่
* บางพลู
* ไทรม้า
* บางรักใหญ่
* บางใหญ่ (ต่างระดับ)
* บางบัวทอง
* บางบัวทอง (ต่างระดับ)

 |
| 
* รายชื่อ
* กทม.
* นนทบุรี
* ปทุมธานี
* สมุทรสาคร
* สมุทรปราการ
* นครปฐม

 |
สำหรับวัดกำแพงแห่งอื่น ดูที่ วัดกำแพง

**วัดกำแพง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักฟ้า อำเภอไชโย จังหวัดอ่างทอง

วัดกำแพงเป็นวัดเก่าครั้งสมัยกรุงศรีอยุธยาเป็นราชธานี แต่ต่อมาคงถูกทิ้งร้างไว้ ตามประวัติของวัดกล่าวว่า สร้าง (บูรณะ) ใหม่เมื่อ พ.ศ. 2355 ซึ่งยกฐานะเป็นวัด มีเนื้อที่ 13 ไร่ 1 งาน 90 ตารางวา ได้รับพระราชทานวิสุงคามสีมาวันที่ 13 เมษายน พ.ศ. 2467 เขตวิสุงคามาสีมากว้าง 8.10 เมตร ยาว 14.70 เมตร แต่เดิมวัดนี้ตั้งอยู่ริมแม่น้ำเจ้าพระยามากกว่านี้ แต่ถูกน้ำกัดเซาะตลิ่งพังทลายเข้ามามากขึ้นทุกที ต่อมาเมื่อ พ.ศ. 2484 ทางวัดร่วมกับชาวบ้านร่วมกันย้ายเสนาสนะขยับเข้ามาในบริเวณที่ตั้งปัจจุบัน

อาคารเสนาสนะที่สำคัญ ได้แก่ วิหารกำหนดอายุราวครึ่งหลังของพุทธศตวรรษที่ 23 มีลักษณะก่ออิฐถือปูนขนาดใหญ่ หันหน้าไปทางด้านทิศตะวันออก ส่วนฐานทำเป็นฐานอ่อนแบบท้องสำเภา ด้านทิศตะวันออกมีประตูทางเข้า 1 ประตู มีซุ้มยื่นออกมาครอบประตูทางเข้าไว้ ส่วนด้านทิศตะวันตกมีประตูทางเข้าอีก 2 ประตู ตั้งอยู่ขวาและซ้ายสุดของผนังด้านนี้ ผนังด้านทิศตะวันออกและทิศตะวันตกนี้ก่อฉาบเรียบขึ้นไปเสมอเป็นเนื้อเดียวกันกับหน้าบัน ซึ่งไม่มีลวดลายเครื่องประดับ หลังคาทำเป็น 3 ซ้อน มุงด้วยกระเบื้องหางประหลาดินเผาไม่เคลือบ ภายในวิหารมีเสา 8 เหลี่ยมลอยตัวตั้งรับเครื่องบนอยู่ 2 แถว แถวละ 4 ต้น มีปูนปั้นเป็นรูปบัวแวงประดับอยู่ปลายยอดเสา เครื่องบนภายในของหลังคาไม่มีฝ้ามาปิด 

นอกจากนั้นยังมีเจดีย์ตั้งอยู่ในบริเวณวัด เป็นเจดีย์สี่เหลี่ยมย่อมุมไม่สิบสอง ทำเป็นฐานสิงห์ซ้อนกัน 3 ชั้น องค์ระฆังสี่เหลี่ยมย่อมุมไม้สิบสองบัลลังก์เหลี่ยม ยอดเป็นบัวกลุ่ม 5 ชั้น สมัยรัตนโกสินทร์

อ้างอิง
-------

1. ↑  "วัดกำแพง". สำนักงานพระพุทธศาสนาแห่งชาติ.
2. ↑  "วัดกำแพง". ระบบภูมิสารสนเทศ แหล่งมรดกทางศิลปวัฒนธรรม.
**วัดกำแพงแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีเนื้อที่ตั้งวัด 75 ไร่ ตั้งอยู่ริมคลองบางบาล วัดมักประสบเหตุน้ำท่วมหนักทุกปี ทางวัดจึงได้ทำเขื่อนดินล้อมวัดป้องกันน้ำท่วมและทำเขื่อนปูนป้องกันตลิ่งพัง

วัดกำแพงแก้ว ได้รวมกับวัดแก้ว (ร้าง) มาเข้าด้วยกัน เรียกชื่อว่า "วัดกำแพงแก้ว" เป็นวัดที่มีที่มาแต่สมัยกรุงศรีอยุธยา ตั้งวัดเมื่อประมาณ พ.ศ. 2281 พบหลักฐานเก่าแก่คือใบเสมาทำมาจากศิลาแลง วัดได้รับพระราชทานวิสุงคามสีมาเมื่อ พ.ศ. 2289

โบราณสถานภายในวัดประกอบด้วยเจดีย์ตั้งอยู่หน้าอุโบสถ เป็นเจดีย์แบบฐานย่อไม้สองส่วนยอดเจดีย์เป็นระฆังคว่ำ ปลายยอดทำเป็นยอดปลี มีขนาดฐานสี่เหลี่ยมจัตุรัส กว้าง 12 เมตร สูง 31 เมตร สันนิษฐานว่าเป็นเจดีย์สมัยกรุงศรีอยุธยา เพราะเป็นอิฐเช่นเดียวอิฐในการก่อสร้างสิ่งต่าง ๆ ในสมัยกรุงศรีอยุธยา

อ้างอิง
-------

1. ↑  "วิกฤตแล้งทำตลิ่งอยุธยาพัง". โพสต์ทูเดย์.
2. ↑  "วัดกำแพงแก้ว". สำนักงานพระพุทธศาสนาแห่งชาติ.
3. ↑  "วัดกำแพงแก้ว". เทศบาลตำบลมหาพราหมณ์ (ทต. มหาพราหมณ์) อำเภอบางบาล จังหวัดพระนครศรีอยุธยา.
**จริง ๆ นะ** เป็นซิงเกิลของศิลปินดูโอ้ เดอะเทอร์ตี้เอทเยียร์สอโก ประพันธ์คำร้อง-แต่งทำนองโดย อัจฉริยา ดุลยไพบูลย์, แทน ลิปตา และเรียบเรียงโดย แทน ลิปตา ออกจำหน่ายในวันที่ 21 มิถุนายน พ.ศ. 2557

เนื้อหาเพลงนี้ต้องการสื่อถึงเป็นการบอกส่งความหมายดี ๆ ที่ฝากถึงใครบางคน ที่เจ้าตัวยังรู้สึกดี ๆ มีความเป็นห่วง เป็นใยให้เสมอ ไม่ว่าใครคนนั้นจะไม่ได้มอบความรู้สึกพิเศษอะไรให้กลับมา ทำให้นอกจากจะเป็นงานเพลงเพราะแล้ว "จริง ๆ นะ" ยังเต็มเปี่ยมไปด้วยความรู้สึกที่แสนงดงามของมิตรภาพที่ผู้คนต่างมอบให้แก่กัน

การตอบรับ
---------

เพลง จริง ๆ นะ ติดอันดับสูงสุด 36 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2557) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอรเพลย์ | 36 |
|

อ้างอิง
-------

1. ↑  ""จริงๆนะ" เพลงใหม่สุดน่ารักจาก "The 38 Years Ago" ที่ทำเอาคนหลงรักกันทั้งประเทศ". คลังข้อมูลเก่าเก็บจากแหล่งเดิมเมื่อ 2014-11-11. สืบค้นเมื่อ 2015-03-07.
2. ↑  EFM 94 เพลงฮิต 94 เพลง ประจำวันที่ 11 ตุลาคม 2557
ผู้สนับสนุนสิทธิกัญชาชาวญี่ปุ่น
**จุนอิจิ ทากายาซุ** (ญี่ปุ่น: 高安淳一; โรมาจิ: *Takayasu Jun’ichi*) (เกิด พ.ศ. 2506) เป็นผู้สนับสนุนสิทธิกัญชาชาวญี่ปุ่น ได้รับการยกย่องว่าเป็น "หนึ่งในผู้เชี่ยวชาญชั้นนำในเรื่องกัญชาของประเทศญี่ปุ่น" และเป็นภัณฑารักษ์ของพิพิธภัณฑ์กัญชา หรือไทมะ ฮากูบุตสึคัง (ญี่ปุ่น: 大麻博物館; โรมาจิ: *Taima Hakubutsukan*) ในเมืองนาซุ จังหวัดโทจิงิ ซึ่งตัวทากายาซุเป็นผู้ก่อตั้งในปี พ.ศ. 2544 นอกจากนี้ทากายาซุยังจัดกิจกรรมท่องเที่ยวเป็นรายปีในการนำชมไร่กัญชาถูกกฎหมายรอบพิพิธภัณฑ์กัญชา และยังจัดงานร่วมปฏิบัติเป็นรายเดือนในการสอนการทอเส้นใยกัญชา

ประวัติ
-------

เมื่อจุนอิจิ ทากายาซุอายุ 3 ปี เคยอ่านหนังสือภาพเกี่ยวกับนินจาที่ฝึกตนโดยการกระโดดข้ามต้นกัญชา ทำให้ทากายาซุมีความตั้งใจจะเป็นนักปลูกกัญชาในภายหลัง

อ้างอิง
-------

1. ↑  "大麻博物館館長 高安淳一氏 『日本の文化として受け継がれてきた日本古来の「大麻」』 | 今月のインタビュー | いやしの村わくわくショップ". Iyashinomura.jp. สืบค้นเมื่อ 2016-11-26.
2. 1 2 3  Jon Mitchell, Cannabis, the fabric of Japan, *Japantimes.co.jp*
3. ↑  "Can Cannabis Once Again Become Big in Japan?". Substance.com. 2014-05-05. สืบค้นเมื่อ 2016-11-26.

ดูเพิ่ม
-------

* พิพิธภัณฑ์กัญชา (ญี่ปุ่น)
สำหรับวัดจันทารามแห่งอื่น ดูที่ วัดจันทาราม

**วัดจันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 14 ไร่ 3 งาน 91 ตารางวา เป็นที่ราบลุ่มริมคลองบางเตย

แต่เดิมพื้นที่ตั้งวัดราษฎรมีอาชีพทำนา ตามฤดูกาล ผลผลิตที่ได้นำไปขายให้พ่อค้าโดยทางเกวียนมาส่งขายกันบริเวณนี้ วัดจันทารามสร้างเมื่อ พ.ศ. 2367 โดยมีหม่อมเจ้าถนอมและคุณแม่จันทร์เป็นผู้สร้างในที่ดินของตน ต่อมาที่ดินตกเป็นของคุณพระวิชิตชลชัย กับคุณนายเสงี่ยม วิชิตชลชัย เนื้อที่ 50 ไร่เศษ และได้ถวายให้วัดเนื้อที่ 14 ไร่ 3 งาน 91 ตารางวา เมื่อสร้างวัดขึ้นมาขนานนามว่า **วัดท่าข้าม** ได้เปลี่ยนมาเป็น "วัดจันทาราม" ภายหลัง ได้รับพระราชทานวิสุงคามสีมาครั้งหลังเมื่อวันที่ 12 มกราคม พ.ศ. 2522 เขตวิสุงคามสีมากว้าง 36 เมตร ยาว 50 เมตร ด้านการศึกษา ได้เปิดสอนพระปริยัติธรรมตั้งแต่ พ.ศ. 2478 ยังได้ให้ทางราชการเปิดโรงเรียนที่ดินของวัดด้วย

อาคารเสนาสนะ ได้แก่ อุโบสถกว้าง 7 เมตร ยาว 23.6 เมตร สร้างเมื่อ พ.ศ. 2517 กุฏิสงฆ์จำนวน 5 หลัง ส่วนใหญ่เป็นอาคารไม้ หอสวดมนต์ ศาลาการเปรียญ ศาลาท่าน้ำ ปูชนียวัตถุมีพระประธานในอุโบสถนามว่า *หลวงพ่อศาสดาน้อย* หน้าตักกว้าง 1.59 เมตร สูง 1.80 เมตร สร้างด้วยโลหะ

อ้างอิง
-------

1. ↑  "การตั้งถิ่นฐานตำบลบ่อเงิน". ศูนย์ข้อมูลกลางทางวัฒนธรรม.
2. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 579–580.
**กิ้งก่ากายสิทธิ์** เป็นภาพยนตร์ไทยแนวตลกและแฟนตาซี ออกฉายในปี พ.ศ. 2528 นำแสดงโดย เด๋อ ดอกสะเดา, เหี่ยวฟ้า, สีเทา, ล้อต๊อก, ลักษณ์ อภิชาติ

เนื้อเรื่อง
-----------

กิ้งก่ากายสิทธิ์ เป็นกิ้งก่าตัวใหญ่ที่เฝ้าแก้วมณีที่ใต้ฐานพระปรางค์วัดอรุณ แล้วจู่ ๆ แก้วมณีนี้ก็ถูกมนุษย์ต่างดาวมาขโมยเอาไป กิ้งก่ากายสิทธิ์จึงต้องไปขอความช่วยเหลือจากยักษ์วัดแจ้ง ขณะที่ตัวเองก็ต้องวิ่งไปตามสถานที่ต่าง ๆ ทั่วประเทศไทย เพื่อหนีการตามล่าของคนที่ต้องการเอากิ้งก่ากายสิทธิ์ไปออกงานวัด โดยจะต้องผจญภัยกับสิ่งต่าง ๆ เช่น จระเข้กินคน, ฝูงช้างป่ากับเสือ, หมีควายแม่ลูกอ่อน, วิ่งหนีรถไฟ, ยุงยักษ์และผีโครงกระดูกในถ้ำมหาสมบัติ

เบื้องหลังและการเข้าฉาย
-----------------------

กิ้งก่ากายสิทธิ์ เป็นภาพยนตร์จากการกำกับและอำนวยการสร้างของ สมโพธิ แสงเดือนฉาย ผู้ให้กำเนิดตัวละครอุลตร้าแมน วีรบุรุษจากต่างดาวสัญชาติญี่ปุ่น นับเป็นภาพยนตร์ชุดเดียวกับ *หนุมานพบ 7 ยอดมนุษย์* (พ.ศ. 2517) หรือ *หนุมานพบ 5 ไอ้มดแดง* (พ.ศ. 2518) ที่มีการสร้างและฉายมาก่อนหน้านี้ แต่สำหรับกิ้งก่ากายสิทธิ์นี้ได้ถูกทำให้เป็นภาพยนตร์ตลกมากขึ้น โดยให้สัตว์ต่าง ๆ ในเรื่องพูดได้ และมีการนำเอานักแสดงตลกที่มีชื่อเสียงหลายคนของไทย มาร่วมแสดง เช่น ล้อต๊อก ในบทของเศรษฐีเฒ่าหัวงูผู้ช่วยเหลือกิ้งก่ากายสิทธิ์ หรือ เด๋อ ดอกสะเดา และ เหี่ยวฟ้า ในบทของคู่หูนักล่ามหาสมบัติที่ต้องมาตายเพราะถูกยุงยักษ์กัด ที่เป็นบทล้อเลียนตัวละคร อินเดียน่า โจนส์ ในภาพยนตร์ฮอลลีวู้ดเรื่อง *Raiders of the Lost Ark* เป็นต้น

นอกจากนี้แล้ว ภาพยนตร์ยังได้ไปถ่ายทำในสถานที่ท่องเที่ยวสำคัญ ๆ หลายแห่งทั่วประเทศไทยด้วย เช่น วัดอรุณราชวราราม, สะพานพระพุทธยอดฟ้า, แพะเมืองผี, สะพานข้ามแม่น้ำแคว, ทางรถไฟสายมรณะ เป็นต้น เพื่อเป็นการโฆษณาประชาสัมพันธ์การท่องเที่ยวในประเทศไทยไปในตัว โดยมีเพลง *เมด อิน ไทยแลนด์* ของคาราบาว เป็นเพลงประกอบในตอนต้นเรื่องที่กิ้งก่ากายสิทธิ์ใส่รองเท้าสเก็ตเล่นที่สะพานพุทธและโหนเถาวัลย์ที่ทางรถไฟสายมรณะ

ตัวละครกิ้งก่ากายสิทธิ์นั้นสร้างมาจาก กิ้งก่าแผงคอ (*Chlamydosaurus kingii*) ซึ่งเป็นกิ้งก่าที่มีอยู่จริงในประเทศออสเตรเลีย โดยสามารถที่จะแผ่แผงหนังรอบคอและวิ่งได้ด้วย 2 ขาหลังด้วยความเร็ว และมนุษย์ต่างดาวที่เป็นตัวร้ายในเรื่องนั้นก็เป็นตัวละครในเรื่องจัมโบ้เอ โดยสมโพธิได้แนวความคิดจากหลานชายที่ได้ไปศึกษาที่ประเทศออสเตรเลีย และได้นำรูปกิ้งก่าชนิดนี้กลับมา และสมโพธิเห็นว่ากิ้งก่าชนิดนี้มีความน่ารักในตัว

แต่การเข้าฉายในโรงภาพยนตร์ไม่ประสบความสำเร็จเนื่องจากขณะนั้นวิดีโอเทปกำลังเป็นที่นิยม จึงทำให้ยอดผู้ชมในโรงภาพยนตร์ลดลง และทำให้เรื่องนี้กลายเป็นผลงานภาพยนตร์เรื่องสุดท้ายด้วยสมโพธิ และบริษัท ไชโยภาพยนตร์ ซึ่งหลังจากนี้สมโพธิก็ได้เดินทางไปยังบประเทศญี่ปุ่นเพื่อมุ่งหน้าทำงานเกี่ยวกับอุลตร้าแมนโดยเฉพาะอย่างเดียว

ในปี พ.ศ. 2545 ได้มีการผลิตวีซีดีภาพยนตร์เรื่องนี้ออกจำหน่าย โดย บริษัท ทีไอจีเอ จำกัด (TIGA)

อ้างอิง
-------

* ข้อมูลจาก thaifilmdb.com

1. 1 2  "ลายกนก ย้อนหลัง 15 พฤศจิกายน 2558 ตอน บันไดชีวิต สมโพธิ แสงเดือนฉาย (2)". เนชั่นทีวี. 15 November 2015. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 16 November 2015.

แหล่งข้อมูลอื่น
---------------

* *กิ้งก่ากายสิทธิ์* ที่อินเทอร์เน็ตมูวีเดตาเบส
สำหรับวัดจันทารามแห่งอื่น ดูที่ วัดจันทาราม

**วัดจันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าฉาง อำเภอท่าฉาง จังหวัดสุราษฎร์ธานี

สันนิษฐานว่าวัดจันทารามสร้างขึ้นในสมัยเดียวกับเจดีย์พระบรมธาตุไชยาหรือสร้างขึ้นระหว่างช่วงพุทธศตวรรษที่ 14–15 ข้อมูลของสำนักงานพระพุทธศาสนาแห่งชาติ ระบุตั้งวัดเมื่อ พ.ศ. 1925 ได้รับพระราชทานวิสุงคามสีมาเมื่อ พ.ศ. 1955

เจดีย์เก่าแก่ศิลปะศรีวิชัย มีสององค์อยู่บริเวณหน้าอุโบสถ องค์หนึ่งเอน อีกองค์หนึ่งยังคงมีสภาพที่ยังสมบูรณ์ มีลักษณะสถาปัตยกรรมแบบศรีวิชัยก่ออิฐไม่ถือปูน มีฐานล่างเป็นรูปสี่เหลี่ยมจัตุรัส ยาวด้านละ 2 เมตร พื้นฐานล่างจมอยู่ใต้ดิน 1.5 เมตร สูงจากฐานถึงยอด 9 เมตร มีมุข 4 ด้านบนมุขมีซุ้ม 4 ซุ้มภายในประดิษฐานพระพุทธรูปปางประทานพรทั้ง 4 ด้าน วัดยังมีศาลาการเปรียญไม้อายุมากกว่า 100 ปี และศาลรูปปั้นพ่อขุนที่เคยเป็นพ่อเมืองท่าฉาง

อ้างอิง
-------

1. ↑  "วัดจันทาราม". สำนักงานพระพุทธศาสนาแห่งชาติ.
2. ↑  "อิตาลีมีหอเอนปิซา ไทยก็มี "เจดีย์เอนท่าฉาง" อายุพันปี อันซีนแห่งใหม่สุราษฎร์". ข่าวสด.
3. ↑  "วัดจันทาราม". กองการท่องเที่ยวและกีฬา องค์การบริหารส่วนจังหวัดสุราษฎร์ธานี.
4. ↑  "มหัศจรรย์!! เจดีย์เอน อายุกว่าพันปี สุดทรงคุณค่า เตรียมผลักดันเป็นแหล่งท่องเที่ยวชุมชนทางโบราณสถานที่น่าติดตาม (มีคลิป)". ทีนิวส์.
รุล ไดก์สตรา
***รุล ไดก์สตรา*** (ดัตช์: *Roel Dijkstra*) เป็นซีรีส์หนังสือการ์ตูนดัตช์เกี่ยวกับนักฟุตบอลในเรื่องแต่ง ซีรีส์นี้ได้รับการสร้างสรรค์ขึ้นใน ค.ศ. 1975 โดยยัน สเตมัน (ค.ศ. 1933–2018 ผู้ชนะรางวัลสตริปคาไพรส์ ค.ศ. 2005 ของเนเธอร์แลนด์) และแอนดรูว์ บรันต์ ซึ่ง 21 เล่มแรกวาดโดยสเตมันและบรรดาผู้สืบทอดของเขา ที่ได้รับการตีพิมพ์ระหว่าง ค.ศ. 1977 ถึง 1995 โดยสำนักพิมพ์ของเนเธอร์แลนด์ที่ชื่อโอเบโรน ซึ่งสเตมันและบรันต์เป็นผู้ให้กำเนิดสิบเล่มแรก

ภูมิหลัง
--------

รุล ไดก์สตรา เป็นนักฟุตบอลชาวดัตช์ที่ได้รับแรงบันดาลใจจากโยฮัน ไกรฟฟ์ เขาได้เริ่มจากการเป็นนักฟุตบอลร่วมกับสโมสรฟุตบอลท้องถิ่นที่ชื่อ "สโมสรฟุตบอลไลเดรคต์" จากนั้นย้ายไปสังกัด "สโมสรฟุตบอลแฮดเฟิร์ต" ในสหราชอาณาจักร, "สโมสรฟุตบอลอูว์นียง" ในคอร์ซิกา และจากนั้นไปสังกัด "สโมสรฟุตบอลราปิดิตัส" ในประเทศสเปน ก่อนที่จะกลับมาสู่ "สโมสรฟุตบอลไลเดรคต์" โดยเรื่องราวนี้เกี่ยวกับไดก์สตรา และความยากลำบากของเขาในการปรับตัวให้เข้ากับชีวิตในต่างประเทศ, หัวหน้าสโมสรจอมเจ้าเล่ห์, มิตรภาพกับเพื่อนนักฟุตบอล และการชิงแชมป์ฟุตบอล

ครั้นใน ค.ศ. 2017 และ 2018 ได้มีการเปิดตัวอีกสองเล่ม ได้แก่ *เตยส์โฟรนต์* (*แนวหลัง*) และ*ปัมโปลนา* โดยทั้งสองตอนที่ฟื้นคืนชีพนี้ได้รับการตีพิมพ์ต่อเนื่องกันในนิตยสาร*แอ็ปโป*

อ้างอิง
-------

1. ↑  "Jan Steeman". *lambiek.net*.
2. ↑  "38 jaar de Stripschapprijs - 1974–2011". Het Stripschap. สืบค้นเมื่อ 28 December 2011.
3. ↑  "Archived copy". คลังข้อมูลเก่าเก็บจากแหล่งเดิมเมื่อ 2009-04-02. สืบค้นเมื่อ 2009-04-05.`{{cite web}}`: CS1 maint: archived copy as title (ลิงก์)
4. ↑  "Keith Watson". *lambiek.net*.
5. ↑  "GCD :: Series :: Roel Dijkstra". *www.comics.org*.
6. ↑  "Welkom - Online stripwinkel Pemanah Books & Comics". *www.pemanah.com*.
7. ↑  "Zilveren Dolfijn -". *www.zilverendolfijn.nl*.
8. ↑  "Voetballegende maakt flitsende comeback | ANP Pers Support | De kortste weg naar publiciteit". *ANP Perssupport*.
9. ↑  "De Eppo-index: Roel Dijkstra". *www.floriswiesman.nl*.
พระเจ้าเฮนรีที่ 2 แห่งอังกฤษผู้ทรงมีบทบาทในการอนุมัติธรรมนูญ
**ธรรมนูญแคลเร็นดอน** (อังกฤษ: Constitutions of Clarendon) คือ วิธีดำเนินงานทางนิติบัญญัติจำพวกหนึ่งซึ่งพระเจ้าเฮนรีที่ 2 แห่งอังกฤษทรงอนุมัติในปี ค.ศ. 1164 ธรรมนูญแคลเร็นดอนมีด้วยกันทั้งหมด 16 มาตรา มีสาระสำคัญเป็นการพยายามจำกัดอภิสิทธิ์ของคริสตจักร อำนาจของศาลคริสตจักร และอำนาจหน้าที่ของพระสันตะปาปาในอังกฤษ สถานภาพของความเสื่อมโทรมของอำนาจของพระมหากษัตริย์ในสมัยรัชกาลก่อนหน้านั้นในสมัยของพระเจ้าเฮนรีที่ 2 แห่งอังกฤษ เป็นสมัยที่คริสตจักรขยายอำนาจเข้ามาแทนที่ส่วนที่ขาดไป จุดประสงค์ของธรรมนูญแคลเร็นดอนอ้างกันว่าเพื่อเป็นการฟื้นฟูอำนาจทางด้านการยุติธรรมตามแบบฉบับที่เคยเป็นมาในรัชสมัยของพระเจ้าเฮนรีที่ 1 แห่งอังกฤษ (ค.ศ. 1100–ค.ศ. 1135) แต่ตามความเป็นจริงแล้วเป็นส่วนหนึ่งของการสร้างเสริมพระราชอำนาจของพระเจ้าเฮนรีที่ 2 เองเข้ามาทั้งในด้านกฎหมายแพ่งและกฎหมายศาสนาซึ่งเป็นองค์ประกอบสำคัญของรัชสมัยของพระองค์

จุดประสงค์หลักของธรรมนูญก็เพื่อการหาวิธีการตัดสินเกี่ยวกับกรณีนักบวชที่ทำผิดทางอาญาและรอดพ้นจากการถูกลงโทษโดยระบบศาลคริสตจักรตามข้อ "ผลประโยชน์ของนักบวช" (Benefit of clergy) ศาสนศาลไม่เหมือนกับศาลของพระมหากษัตริย์ที่มักจะเข้าข้างผลประโยชน์ของนักบวช การฆาตกรรมที่นักบวชมีส่วนเกี่ยวข้องมักจะลงเองโดยการสึกนักบวชที่ถูกล่าวหา แต่ในศาลของพระมหากษัตริย์ฆาตกรมักจะถูกลงโทษโดยการถูกสับเป็นชิ้นๆ หรือถูกประหารชีวิต

ธรรมนูญแคลเร็นดอนเป็นความพยายามของพระเจ้าเฮนรีที่ 2 ในการแก้ปัญหาดังกล่าว โดยอ้างว่าเมื่อศาลคริสตจักรลงโทษผู้ถูกกล่าวหาโดยการสึกแล้ว ทางคริสตจักรก็ไม่มีสิทธิที่จะพิทักษ์ผู้นั้นอีกต่อไป ฉะนั้นผู้นั้นก็ควรจะต้องถูกพิจารณาและลงโทษได้โดยศาลของพระมหากษัตริย์

ทอมัส เบ็กเก็ต อาร์ชบิชอปแห่งแคนเทอร์เบอรีขณะนั้น (ค.ศ. 1162-ค.ศ. 1170) ต่อต้านธรรมนูญฉบับนี้ของพระเจ้าเฮนรี โดยเฉพาะในกรณีที่เกี่ยวกับ "นักบวชที่เป็นอาชญากร" (criminous clerks) ทอมัส เบ็คเค็ทอ้างว่าไม่มีผู้ใดที่ควรจะถูกพิจารณาคดีซ้ำสอง (double jeopardy) การต่อต้านเป็นผลให้เบ็กเก็ตมีความขัดแย้งโดยตรงต่อพระมหากษัตริย์ ซึ่งเป็นผลให้พระเจ้าเฮนรีทรงเนรเทศเบ็คเค็ทและครอบครัวออกจากอังกฤษ และในที่สุดเบ็กเก็ตเองก็ถูกลอบสังหารในปี ค.ศ. 1170

อ้างอิง
-------

1. ↑  Catholic Encyclopedia: St. Thomas Becket

ดูเพิ่ม
-------

* ทอมัส เบ็กเก็ต
* พระเจ้าเฮนรีที่ 2 แห่งอังกฤษ

แหล่งข้อมูลอื่น
---------------

* Medieval Sourcebook: Constitutions of Clarendon, 1164 เก็บถาวร 2009-10-05 ที่ เวย์แบ็กแมชชีน
* The Avalon Project at Yale Law School: Constitutions of Clarendon
สำหรับวัดจุฬามณีแห่งอื่น ดูที่ วัดจุฬามณี

**วัดจุฬามณี** เป็นวัดในหมู่บ้านวัดจุฬามณี บนฝั่งตะวันออกของ แม่น้ำน่าน ตำบลท่าทอง อำเภอเมืองพิษณุโลก จังหวัดพิษณุโลก

วัดจุฬามณีเป็นโบราณสถานก่อนสมัยสุโขทัย สมเด็จพระบรมไตรโลกนาถทรงสร้างพระวิหารและเสด็จออกผนวชที่วัดนี้ เมื่อ พ.ศ. 2007 เป็นเวลา 8 เดือน 15 วัน โดยมีข้าราชบริพาร ออกบวชตามเสด็จถึง 2,348 รูป มีโบราณสถานสำคัญคือ ปรางค์ ฐานกว้าง 11 เมตร ยาว 18 เมตร ก่อด้วยศิลาแลง ด้านหน้าก่อเป็นแบบตรีมุข ตั้งบนฐานสูงซ้อนกันสามชั้น แต่ละชั้นย่อมุมไม้ยี่สิบ มีปูนปั้นประดับลวดลายตามขั้น ตอนล่างแถบหน้ากระดานและบัวหน้ากระดานเป็นลายหงส์ เหมือนกับองค์ปรางค์ที่วัดพระศรีรัตนมหาธาตุ จังหวัดลพบุรี สมัยที่ยังสมบูรณ์อยู่มีกำแพงแก้วล้อมรอบ ใกล้เคียงกันมีมณฑปพระพุทธบาทจำลองซึ่งสมเด็จพระนารายณ์มหาราชได้โปรดให้สร้างขึ้น แผ่นจารึกหน้ามณฑปมีใจความสรุปได้ว่า เมื่อ พ.ศ. 2221 สมเด็จพระนารายณ์มหาราชมีพระบรมราชโองการให้ใช้ผ้าทาบรอยพระพุทธบาท สลักลงบนแผ่นหิน พระราชทานไว้เป็นที่กราบไหว้ของฝูงชน

อ้างอิง
-------

1. ↑  "วัดจุฬามณี". ศูนย์ข้อมูลกลางทางวัฒนธรรม.

วิกิมีเดียคอมมอนส์มีสื่อที่เกี่ยวข้องกับ **วัดจุฬามณี**
สำหรับวัดชัยมงคลแห่งอื่น ดูที่ วัดชัยมงคล

**วัดชัยมงคล** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 5 ไร่ 61 ตารางวา มีอาณาเขตทิศเหนือจรดที่ดินของสมาคมฝรั่งเศส (กงสุล) ทิศใต้จรดที่ดินของเอกชน ทิศตะวันออกจรดแม่น้ำปิง ทิศตะวันตกจรดถนนเจริญประเทศ

วัดชัยมงคล แต่เดิมเป็นวัดมอญมีชื่อว่า **วัดมะเล่อ** หรือ **วัดมะเลิ่ง** มีความหมายว่า "รุ่งแจ้ง" หรือ "รุ่งอรุณ" ในภายหลังได้มีการเรียกชื่อกันใหม่ว่า **วัดอุปาเพ็ง** หรือ **วัดอุปาพอก** ถือว่าเป็นวัดพี่วัดน้องกับวัดบุพพาราม (อุปาใน) จนเปลี่ยนชื่อมาเป็น "วัดชัยมงคล" ในสมัยพระบาทสมเด็จพระจุลจอมเกล้าเจ้าอยู่หัว วัดสร้างสมัยใดไม่ปรากฏหลักฐานแต่สันนิษฐานว่าอายุราว 600 ปี ได้รับอนุญาตตั้งวัดเมื่อ พ.ศ. 2470 ได้รับพระราชทานวิสุงคามสีมาเมื่อ พ.ศ. 2479 โดยในสมัยครูบาดวงแก้ว คันธิยะ อดีตเจ้าอาวาส ถนนเลียบฝั่งแม่น้ำปิงถูกกัดเซาะพังไปหมด ครูบาดวงแก้วจึงเจรจากับรัฐบาลฝรั่งเศสเพื่อขอแลกที่ดิน โดยได้มีการย้ายเจดีย์องค์เก่าซึ่งติดกับรั้วของกงสุลฝรั่งเศส มาสร้างใหม่เป็นทรงมอญ (เม็ง)

อาคารเสนาสนะที่สำคัญ ได้แก่ อุโบสถซึ่งซ้อนวิหารเป็นหลังเดียวกัน ปูชนียวัตถุ ได้แก่ *พระพุทธชัยมงคล* เป็นพระพุทธรูปปางมารวิชัยก่ออิฐหรือลงรักปิดทอง เป็นพระประธานภายในวิหาร ซึ่งจำลองแบบมาจากฝาผนังหลังด้านพระประธาน มีธรรมาสน์ไม้สักแกะสลักรูปนาค 7 เศียร สร้างเมื่อ พ.ศ. 2476 มีพระพุทธรูปไม้สักปางเปิดโลกมีอายุประมาณ 500 ปี

อ้างอิง
-------

1. ↑  "วัดชัยมงคล! อดีตวัดมอญที่เคยรุ่งเรืองแห่งเมืองล้านนา". เชียงใหม่นิวส์.
2. ↑  "วัดชัยมงคล (Chai Mong Kol Temple)". สำนักงานวัฒนธรรมจังหวัดเชียงใหม่. คลังข้อมูลเก่าเก็บจากแหล่งเดิมเมื่อ 2021-10-22. สืบค้นเมื่อ 2021-10-12.

วิกิมีเดียคอมมอนส์มีสื่อที่เกี่ยวข้องกับ **วัดชัยมงคล**
สำหรับวัดช่องลมแห่งอื่น ดูที่ วัดช่องลม

**วัดช่องลม** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี

วัดช่องลมตั้งเมื่อ พ.ศ. 2411 แต่สันนิษฐานว่าเป็นวัดที่สร้างขึ้นตั้งแต่สมัยกรุงศรีอยุธยาเป็นราชธานี เดิมชื่อว่า **วัดช้างล้ม** เนื่องจากสมัยก่อนทางทิศตะวันตกห่างจากวัดไป เป็นโรงสำหรับขังช้างของทางราชการ ฝูงช้างใช้เป็นที่เดินผ่านเพื่อไปกินน้ำและอาบน้ำที่แม่น้ำแม่กลองเป็นประจำ วันหนึ่งมีช้างเกิดพลาดติดหล่มล้มลง ชาวบ้านจึงเรียกสถานที่นี้ว่า "ช้างล้ม" ต่อมามีผู้ศรัทธาสร้าง ต่อมาประมาณ พ.ศ. 2475 สมเด็จพระมหาสมณเจ้า กรมพระยาวชิรญาณวโรรส เสด็จมาที่วัด เห็นว่าชื่อวัดไม่เป็นมงคล จึงตั้งชื่อให้ใหม่ว่า "วัดช่องลม" วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ยกฐานะเป็นพระอารามหลวงชั้นตรีชนิดสามัญ ตั้งแต่วันที่ 12 กรกฎาคม พ.ศ. 2532 เป็นต้นมา

ภายในวัดมีวิหารประดิษฐานพระพุทธรูปศักดิ์สิทธิ์ของจังหวัดราชบุรี คือ *หลวงพ่อแก่นจันทร์* เป็นพระพุทธรูปสมัยทวารวดี ปางอุ้มบาตร แต่แปลกจากทั่วไป คือบาตรของหลวงพ่อเหมือนสวมอยู่ในถุงบาตรซึ่งมีที่จับ มีความสูงตั้งแต่พระเกตุมาลา ถึงพระบาท 2 เมตร 26 เซนติเมตร เล่ากันว่า หลวงพ่อแก่นจันทน์ลอยน้ำมาจากบ้านแก่งหลวง จังหวัดกาญจนบุรี จนกระทั่งมาถึงวัดช้างล้ม ทางวัดจะมีการจัดงานสมโภชน์หลวงพ่อแก่นจันทร์ในช่วงเทศกาลตรุษจีนของทุกปี และแห่รอบตลาดในช่วงเทศกาลวันสงกรานต์

อ้างอิง
-------

1. ↑  "วัดช่องลม". ศูนย์ข้อมูลกลางทางวัฒนธรรม.
2. ↑  "พระคู่บ้านคู่เมือง - หลวงพ่อแก่นจันทน์ วัดช่องลม จ.ราชบุรี". bugaboo.tv.
สำหรับวัดบางแก้วแห่งอื่น ดูที่ วัดบางแก้ว

**วัดบางแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 ตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 15 ไร่ ปัจจุบันมี พระครูรัตนพรหมคุณ (โกวิทย์) ดำรงตำแหน่ง เจ้าอาวาส

วัดบางแก้วจัดตั้งขึ้นเป็นวัดเมื่อวันที่ 24 กรกฎาคม พ.ศ. 2534 โดยมีแม่ปริก ปั้นบำรุงสุข เป็นผู้ริเริ่มในการสร้างวัด ได้รับพระราชทานวิสุงคามสีมา เมื่อวันที่ 9 กันยายน พ.ศ. 2541 ทางด้านการศึกษา วัดบางแก้วได้มีการจัดกิจกรรมอบรมคุณธรรม จริยธรรม ให้เด็ก เยาวชน ประชาชนอย่างต่อเนื่องสม่ำเสมอ โดยมีการจัดโครงการบรรพชาสามเณรภาคฤดูร้อน และบวชศิลจาริณี เป็นประจำทุกปี วัดยังเป็นที่ตั้งของสำนักปฏิบัติธรรมประจำจังหวัด แห่งที่ 1 ประกาศตั้งเมื่อวันที่ 16 มกราคม พ.ศ. 2545 ภายในวัดมีอุโบสถ มีรูปปั้นพระสีวลี พระพุทธรูปปางลีลาตั้งอยู่ภายนอก

อ้างอิง
-------

1. ↑  "พระครูรัตนพรหมคุณ (โกวิทย์)". พระสังฆาธิการ.
2. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา "วัดบางแก้ว"" (PDF). ราชกิจจานุเบกษา.
3. ↑  "ระบบทะเบียนวัด". สำนักงานพระพุทธศาสนาแห่งชาติ.
4. ↑  "วัดบางแก้ว". ศูนย์ข้อมูลกลางทางวัฒนธรรม.
สำหรับวัดบางแก้วแห่งอื่น ดูที่ วัดบางแก้ว

**วัดบางแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ ตั้งอยู่ริมคลองต้นตาลด้านทิศใต้ มีเนื้อที่ตั้งวัดเนื้อที่ 7 ไร่ 3 งาน 23 ตารางวา

วัดบางแก้ว เดิมเป็นสำนักสงฆ์ มีชื่อว่า **สำนักสงฆ์เกตุบัวลอย** โดยมีนางสาวประเชิญ ครูไพศาล เป็นผู้บริจาคที่ดิน ผู้ขออนุญาตสร้างวัดคือ นางสาวประเชิญ ครูไพศาล กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 24 กันยายน พ.ศ. 2535 ในนาม "วัดบางแก้ว" ขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 โดยมีพระครูเมตตาธรรมรักษ์ ดำรงตำแหน่งเจ้าอาวาสตั้งแต่ พ.ศ. 2542–2547 เจ้าอาวาสรูปต่อมาคือ พระครูพินิจรัตนากร (อนุสรณ์ ฐานทตฺโต) ซึ่งเป็นเจ้าอาวาสรูปปัจจุบัน

รายนามเจ้าอาวาส
---------------

* พระครูเมตตาธรรมรักษ์
* พระครูพินิจรัตนากร (อนุสรณ์ ฐานทตฺโต)

อ้างอิง
-------

1. ↑  "วัดบางแก้ว". ศูนย์ข้อมูลกลางทางวัฒนธรรม.
2. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา วัดบางแก้ว" (PDF). ราชกิจจานุเบกษา.
3. ↑  "สมุทรปราการ - รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2020-01-25. สืบค้นเมื่อ 2021-02-25.
4. ↑  "วัดบางแก้ว". พระสังฆาธิการ.
สำหรับวัดปราสาทแห่งอื่น ดูที่ วัดปราสาท

**วัดปราสาท** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนรสิงห์ อำเภอป่าโมก จังหวัดอ่างทอง ที่ดินที่ตั้งวัดมีเนื้อที่ 36 ไร่ 2 งาน 92 ตารางวา 

วัดปราสาทตั้งวัดเมื่อ พ.ศ. 2245 โดยสันนิษฐานได้จากใบเสมาและพระพุทธรูป พระประธาน จากคำบอกเล่า แต่เดิมวัดปราสาทเป็นที่ตั้งพลับพลาของกษัตริย์ เมื่อคราวยกทัพมาพักเพื่อต่อต้านข้าศึก มีชื่อเดิมว่า **วัดปราสาททอง** สร้างขึ้นโดยพระเจ้าปราสาททอง พระองค์เคยเสด็จมาพักแรม วัดได้รับพระราชทานวิสุงคามสีมา เมื่อ พ.ศ. 2250 เขตวิสุงคามสีมากว้าง 8.10 เมตร ยาว 15.50 มตร 

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2250 กว้าง 8.10 เมตร ยาว 15.50 เมตร ภายในมีพระพุทธรูป ปางมารวิชัย เป็นประธาน ขนาดหน้าตักกว้าง 2 ศอกคืบ สูง 0.76 เมตร มีภาพจิตรกรรมฝาผนังทั้ง 3 ด้าน พระปรางค์สูงจากพื้นถึงยอด 41 เมตร ฐานกว้าง สี่เหลี่ยมด้านละ 18 เมตร พระอุปัชฌาย์พูล (หลวงพ่อเฒ่า) พระอธิการแห่งวัดปราสาท เป็นผู้สร้างเมื่อ พ.ศ. 2441– 445 ในพระบาทสมเด็จพระจุลจอมเกล้าเจ้าอยู่หัว เจดีย์ 4 องค์ ประดิษฐานอยู่ที่ 4 มุม ของพระปรางค์ กว้าง 6.18 เมตร ก่ออิฐถือปูนย่อมุมไม้สิบสอง สร้างระหว่าง พ.ศ. 2477–2482 ศาลาการเปรียญ กว้าง 15 เมตร ยาว 25 เมตร สร้างเมื่อ พ.ศ. 2491 เป็นอาคารไม้ทรงไทยชั้นเดียว หอสวดมนต์ กว้าง 7.30 เมตร ยาว 11.59 เมตร สร้างเมื่อ พ.ศ. 2474 กุฎิสงฆ์ จำนวน 11 หลัง เป็นอาคารไม้ วิหาร กว้าง 6.82 เมตร ยาว 11.35 เมตร เป็นอาคารคอนกรีตเสริมเหล็ก

อ้างอิง
-------

1. ↑  "วัดปราสาท". สำนักงานการท่องเที่ยวและกีฬา จังหวัดอ่างทอง.
2. ↑  "วัดปราสาท". ศูนย์ข้อมูลกลางทางวัฒนธรรม.
ระวังสับสนกับ แมลงภู่ หรือ ปลาแมลงภู่

**หอยแมลงภู่** (ชื่อวิทยาศาสตร์:  *Perna viridis*) จัดอยู่ในไฟลัมมอลลัสคาเป็นหอยสองฝา สีของเปลือกเปลี่ยนไปตามสภาพการอยู่อาศัย กล่าวคือ ถ้าอยู่ใต้น้ำตลอดเวลามีสีเขียวอมดำ ถ้าอยู่บริเวณน้ำขึ้นน้ำลง ถูกแดดบ้างเปลือกจะออกเหลือง เปลือกด้านนอกมีสีเขียว ส่วนท้ายจะกว้างกว่าส่วนหน้า เนื้อหอยมีสีเหลืองนวลหรือสีส้ม มีหนวดหรือเส้นใยเหนียวสำหรับเกาะหลักเรียกว่า เกสร หรือ ซัง

หอยแมลงภู่ ขนาดความยาวของเปลือกหอยที่สามารถสืบพันธุ์ได้มีความยาวตั้งแต่ 2.13 เซนติเมตรขึ้นไป มีความยาวตั้งแต่ 4-20 เซนติเมตร เป็นหอยที่กระจายพันธุ์ทั่วไปในทะเลแถบอินโดแปซิฟิก กินอาหารแบบกรองกิน ซึ่งกินได้ทั้งแพลงก์ตอนพืชและแพลงก์ตอนสัตว์ หอยแมลงภู่มีทั้งเพศแยก และมีสองเพศในตัวเดียวกัน มีการผสมพันธุ์นอกลำตัว หอยเพศผู้จะมีลำตัวหรือที่ห่อหุ้มตัวสีครีมหรือขาว ส่วนเพศเมียจะมีสีส้ม มีช่วงฤดูสืบพันธุ์อยู่ 2 ช่วงในรอบ 1 ปี คือช่วงระหว่างเดือนพฤษภาคม-สิงหาคม และช่วงระหว่างเดือนพฤศจิกายน-กุมภาพันธ์ 

หอยแมลงภู่ อาศัยด้วยการเกาะตามโขดหินและตามไม้ไผ่บริเวณชายฝั่งทะเล ห่างฝั่งประมาณ 1,000-3,000 เมตร ในน่านน้ำไทยพบได้ทั้ง 2 ฝั่งทะเล

หอยแมลงภู่เมื่อปรุงสุกแล้ว
เป็นหอยที่นิยมบริโภคกันเป็นอย่างมาก สามารถนำไปปรุงเป็นอาหารได้หลากหลาย เช่น หอยทอด, ออส่วน เป็นต้น เป็นสัตว์เศรษฐกิจที่มีการเพาะเลี้ยงกันมาเป็นเวลานาน โดยที่พันธุ์ของหอย เกษตรกรผู้เพาะเลี้ยงจะอาศัยจากธรรมชาติ ที่เมื่อหอยในธรรมชาติได้ผสมพันธุ์และปฏิสนธิเป็นลูกหอยตัวอ่อน ซึ่งเป็นสิ่งมีชีวิตขนาดเล็กลอยไปตามกระแสน้ำแบบแพลงก์ตอนแล้ว จะใช้วัสดุที่เพาะเลี้ยงปักลงไปในทะเล เพื่อให้ลูกหอยนั้นเกาะอาศัย แบ่งออกได้เป็น การเลี้ยงแบบปักหลักล่อลูกหอย, การเลี้ยงแบบแพ, การเลี้ยงแบบแขวนบนราวเชือก และการเลี้ยงแบบตาข่ายเชือก แบบที่นิยมเลี้ยงกันมาก คือ แบบปักหลักล่อลูกหอย โดยใช้ไม้ไผ่หรือไม้ลวกในการล่อลูกหอยในระดับน้ำลึก 4-6 เมตร และเลี้ยงจนมีขนาดใหญ่ ถึงขนาดต้องการ บางแห่งนิยมใช้ไม้ไผ่ทำเป็นโป๊ะ เพื่อดักจับปลาและล่อลูกหอยในพื้นที่ 1 ไร่ หรือ 1,600 
ตารางเมตร จะปักหลักได้ประมาณ 1,200 หลัก ทั้งนี้ใช้ระยะเวลาในการเลี้ยง 6-8 เดือน จะได้หอยขนาดความยาวเฉลี่ย 5-6 เซนติเมตร 
เป็นขนาดที่สามารถส่งตลาด แต่ก็เป็นสัตว์ที่มีความเปราะบางต่อการเปลี่ยนแปลงของสภาพแวดล้อมมาก เช่น อุณหภูมิร้อน หรือน้ำเสีย หรือมีน้ำจืดปะปนลงมาในทะเลเป็นจำนวนมาก หอยก็จะตาย ซึ่งภายในรอบปีสามารถเลี้ยงได้เพียงครั้งเดียวเท่านั้น นอกจากนี้แล้ว เปลือกหอยสามารถนำไปบดเพื่อผสมเป็นอาหารสัตว์ และผสมทำเป็นยา

อ้างอิง
-------

1. ↑  Rylander, K. J. E. Pérez & J. A. Gómez. 1996. Status of the green mussel, *Perna viridis* (Linnaeus, 1758) (Mollusca: Mytilidae), in north-eastern Venezuela. *Caribbean Marine Studies*, **5**: 86-87.
2. 1 2  *ตลาดสดสนามเป้า*, รายการทางช่อง 5: อาทิตย์ที่ 29 เมษายน 2555
3. ↑  จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549
4. ↑  กรมประมง.ภาพปลาและสัตว์น้ำหายากของไทย. กทม. องค์การค้าของคุรุสภา. 2545 หน้า 296
5. ↑  หอยแมลงภ่ จากกรมประมง

วิกิมีเดียคอมมอนส์มีสื่อที่เกี่ยวข้องกับ ***Perna viridis***

แหล่งข้อมูลอื่น
---------------

 ข้อมูลที่เกี่ยวข้องกับ Perna viridis ที่วิกิสปีชีส์
สำหรับวัดพระงามแห่งอื่น ดูที่ วัดพระงาม

**วัดพระงาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพธิ์ อำเภอเมืองตรัง จังหวัดตรัง มีที่ดินตั้งวัด เนื้อที่ 7 ไร่ 1 งาน 8 ตารางวา

มีตำนานกล่าวว่านางเลือดขาวเป็นผู้สร้างวัดพระงามในพุทธศตวรรษที่ 15 (พ.ศ. 1493) ยุคสุโขทัย แต่หลักฐานที่ค้นพบจาก โบราณสถานและโบราณวัตถุบระบุว่า อยู่ในพุทธศตวรรษที่ 19–20 (พ.ศ. 1800) ยุคอยุธยาตอนต้น เมื่อสร้างวัดยังได้สร้างพระพุทธรูปไว้ในคราวเดียวกันกับที่สร้างวัดพระศรีสรรเพชญ์พุทธสิหิงค์ คือ *พระงาม* เป็นพระพุทธรูปปูนปั้นปางมารวิชัย มีลักษณะพิเศษคือ นิ้วพระหัตถ์ซ้ายมีหกนิ้ว มีพระพักตร์งามคล้ายหน้าผู้หญิง เรียกว่า *พระพุทธรูปแบบหน้านาง* จีงเรียกกันว่า "พระงาม"

หนังสือ *พระกัลปนาวัดหัวเมืองพัทลุง* ระบุว่าแต่เดิมเป็นวัดร้างมาหลายครั้ง "มีพระมหาเถรสวรรค์ เป็นเจ้าอธิการวัด และหมื่นศรีศาสนาเป็นนายประเพณี มีข้าพระ 5 หัวงาน นางแมะหัวงาน 1 นางดำหัวงาน 1 นางคำทองหัวงาน 1 นางหงส์หัวงาน 1 นางแก้วหัวงาน 1 วัด" สำนักงานพระพุทธศาสนาแห่งชาติระบุว่า ตั้งวัดเมื่อ พ.ศ. 2224 ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2554

อ้างอิง
-------

1. ↑  "มรดกทางพระพุทธศาสนา".
2. ↑  "วัดพระงาม". สำนักงานพระพุทธศาสนาแห่งชาติ.
สำหรับวัดพระงามแห่งอื่น ดูที่ วัดพระงาม

**วัดพระงาม** หรือ **วัดชะราม** เป็นโบราณสถานร้างอยู่ในกลุ่มโบราณสถานคลองสระบัว ตั้งอยู่หมู่ที่ 4 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา น่าจะถูกทิ้งร้างไปเมื่อคราวเสียกรุงครั้งที่ 2 ในปี พ.ศ. 2310

ไม่ปรากฏหลักฐานทางเอกสารเกี่ยวกับวัดพระงาม จากหลักฐานการขุดแต่งพบว่าวัดพระงามมีผังตามที่นิยมในสมัยอยุธยาตอนต้น คือ หันหน้าไปทางทิศตะวันออก ขอบเขตของวัด กำหนดจากคูน้ำล้อมรอบทุกด้าน มีเจดีย์แปดเหลี่ยมประธานอยู่หน้าอุโบสถซึ่งสันนิษฐานว่าถูกดัดแปลงมาจากวิหาร เจดีย์ทรงกลมตั้งอยู่บนฐานสี่เหลี่ยมซ้อนอยู่บนฐานแปดเหลี่ยม มีร่องรอยการพอกเจดีย์ชั้นหนึ่งแต่ไม่ได้ทำให้เปลี่ยนรูปร่าง รูปแบบเจดีย์สมัยยอยุธยาตอนต้นและสืบต่อมาถึงอยุธยาตอนปลาย อุโบสถยกพื้นมีฐานรอบอาคาร มีร่องรอยการสร้างทับอาคารเดิม

จากการขุดแต่งพบโบราณวัตถุจำนวนมาก เช่น ส่วนประกอบสถาปัตยกรรมประเภทดินเผาปูนปั้น และโลหะ กระเบื้องมุงหลังคา ลวดลายปูนปั้นรูปนาค เทวดา เทพนม ตะปูจีน ฯลฯ พบส่วนหน้าตักของพระประธาน พระพุทธรูปสำริดทรงเครื่องปางสมาธิ พบเครื่องมือเครื่องใช้ เช่น สิ่ว ผอบ หม้อก้นกลม เศษภาชนะดินเผาเนื้อแกร่งจากแหล่งเตาบ้านบางปูน เตาแม่น้ำน้อย เตาศรีสัชนาลัย เตาสุโขทัย พบเครื่องถ้วยจีน สมัยราชวงศ์หยวนและราชวงศ์หมิง เครื่องถ้วยเวียดนามและญี่ปุ่น

จุดเด่นของวัดคือซุ้มประตูวัดที่โอบรอบด้วยต้นโพธิ์ จนได้รับการขนานนามว่า *ประตูแห่งกาลเวลา* ซึ่งแสงอาทิตย์จะสาดส่องผ่านซุ้มประตู เมื่อวันที่ 11 เมษายน 2562 กรมส่งเสริมวัฒนธรรม กระทรวงวัฒนธรรม ได้ประกาศคัดเลือกให้ต้นโพธิ์วัดพระงาม เป็นหนึ่งในต้นไม้ รุกข มรดกของแผ่นดินประจำปีงบประมาณ พ.ศ. 2562

อ้างอิง
-------

1. ↑  "วัดพระงาม กับ ประตูแห่งกาลเวลา กรุงเก่า อยุธยา งดงามตระการตา".
2. ↑  "วัดพระงาม (ชะราม)". ศูนย์ข้อมูลกลางทางวัฒนธรรม.
3. ↑  "ประตูแห่งกาลเวลา วัดพระงาม". ศูนย์ข้อมูลกลางทางวัฒนธรรม.
4. ↑  "'ต้นโพธิ์วัดพระงาม' ได้รับคัดเลือกเป็น 'รุกข มรดกแผ่นดิน' จามจุรี จุฬาฯ-ชมพูพันธุ์ทิพย์ มก.ติดด้วย". มติชน.
สำหรับวัดราษฎร์บำรุงแห่งอื่น ดูที่ วัดราษฎร์บำรุง

**วัดราษฎร์บำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแวงน้อย อำเภอแวงน้อย จังหวัดขอนแก่น

วัดราษฎร์บำรุง หรือ **วัดบ้านหนองแขม** ตามประวัติวัดสร้างขึ้นเมื่อ พ.ศ. 2455 และ ได้รับพระราชทานวิสุงคามสีมาเมื่อ พ.ศ. 2457 จากหลักฐานใบประกาศพระราชทานวิสุงคามสีมาซึ่งทางวัดได้เก็บรักษาไว้ลงวันที่ 2 มิถุนายน รัตโกสินทร์ศก 133 พระพุทธศาสนากาล 2457 ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541

วัดราษฎร์บำรุงมีสิ่งสำคัญที่ขึ้นทะเบียนโบราณสถาน 1 รายการ คือ สิม (อุโบสถ) สร้างโดยพระอธิการภู อินฺทโชโตและชาวบ้านหนองแขม เป็นสิมทึบหันหน้าทางทิศตะวันออก ก่ออิฐถือปูน ฉาบปูน ขนาด 3 ห้อง มีความกว้าง 5.5 เมตร ยาว 7.5 เมตร อิทธิพลศิลปแบบช่างญวณ มีประตูทางเข้าด้านหน้าเพียงด้านเดียว ผนังก่อทึบ หลังคาโครงสร้างไม้ทรงจั่วมุงสังกะสี มีการต่อหลังคาปีกนกมีเสาและคันทวยไม้เกลี้ยง ๆ ไม่สลักลวดลายรองรับโดยรอบ ปัจจุบันอยู่ในสภาพชำรุด บริเวณลานด้านหน้าบันไดทางขึ้นมีใบเสมาปักซ้อนกันจำนวน 2 ใบ ผนังอาคารด้านนอกประดับลายปูนปั้นนูนต่ำประดับกระจกแต่กระจกส่วนมากหลุดเกือบหมดแล้ว

อ้างอิง
-------

1. ↑  "วัดราษฎร์บำรุง". สำนักงานพระพุทธศาสนาแห่งชาติ.
2. ↑  ภีรเดช ด้วงบาง. "สิม (อุโบสถ) วัดราษฎร์บำรุง". กรมศิลปากร กระทรวงวัฒนธรรม.
3. ↑  กรมศิลปากร. "วัดราษฎร์บำรุง" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 10 กุมภาพันธ์ 2566. เข้าถึงจาก
**พิพิธภัณฑสถานแห่งชาติยูเครน เชียร์โนบีล** (ยูเครน: Украї́нський націона́льний музе́й «Чорно́биль») เป็นพิพิธภัณฑ์ประวัติศาสตร์ในกรุงเคียฟ ประเทศยูเครน สร้างขึ้นเพื่ออุทิศให้กับภัยพิบัติเชียร์โนบีลใน พ.ศ. 2529 และผลที่ตามมา เป็นที่เก็บรวบรวมสื่อภาพ สิ่งของ แบบจำลองขนาด และสิ่งของเป็นตัวแทนอื่น ๆ มากมาย ซึ่งออกแบบมาเพื่อให้ความรู้แก่สาธารณชนเกี่ยวกับแง่มุมต่าง ๆ ของภัยพิบัติครั้งนี้ หลายนิทรรศการบรรยายถึงความก้าวหน้าทางเทคนิคของอุบัติเหตุครั้งนี้ และยังมีอีกหลายพื้นที่ที่อุทิศให้กับการสูญเสียชีวิตและผลกระทบทางวัฒนธรรมจากภัยพิบัติครั้งนี้

พิพิธภัณฑ์แห่งนี้ตั้งอยู่ในอาคารสมัยต้นคริสต์ศตวรรษที่ 20 ซึ่งเดิมเคยเป็นหน่วยดับเพลิง และได้รับบริจาคใน พ.ศ. 2535 โดยหน่วยป้องกันอัคคีภัยของรัฐ

หนังสือรำลึกผู้เก็บกวาด
-----------------------

พิพิธภัณฑ์แห่งนี้สนับสนุน "หนังสือรำลึก" (Кни́га па́м'яті) ซึ่งเป็นฐานข้อมูลออนไลน์เฉพาะของผู้เก็บกวาด (เจ้าหน้าที่จัดการภัยพิบัติเชอร์โนบิลซึ่งบางคนสละชีวิต) โดยนำเสนอเพจส่วนบุคคลพร้อมรูปภาพและสารสนเทศโดยย่อเกี่ยวกับข้อมูลที่พวกเขาป้อน ช่องข้อมูลประกอบด้วย "ความเสียหายจากรังสีที่ได้รับ", "กิจกรรมเก็บกวาด" และ "ชะตากรรมที่ตามมา" โครงการนี้เริ่มต้นใน พ.ศ. 2540 โดยมีรายการมากกว่า 5,000 รายการ ณ เดือนกุมภาพันธ์ พ.ศ. 2556 ขณะนี้ฐานข้อมูลมีให้บริการเป็นภาษายูเครนเท่านั้น "หนังสือรำลึก" นี้ไม่ใช่ทั้งฐานข้อมูลเดียว ฐานข้อมูลสมบูรณ์ หรือเป็นฐานข้อมูลทางการว่าด้วยผู้เก็บกวาด แต่อาจเป็นเพียงฐานข้อมูลเดียวที่เปิดสู่สาธารณชนผ่านทางเว็บไซต์

เงินทุนและผู้อุปถัมภ์
---------------------

พิพิธภัณฑ์แห่งนี้ก่อตั้งและได้รับการสนับสนุนจากรัฐบาลยูเครนและหน่วยงานท้องถิ่นของเคียฟ การบริจาคของภาคเอกชนและต่างประเทศก็เป็นเรื่องปกติเช่นกัน โดยเฉพาะอย่างยิ่งพิพิธภัณฑ์แห่งนี้ได้รับทุนสนับสนุนจากรัฐบาลญี่ปุ่น

ภาษาต่างประเทศที่พร้อมใช้งาน
----------------------------

อาจมีการจัดทัวร์นำเที่ยวเป็นภาษาอังกฤษและภาษาตะวันตกอื่น ๆ และป้ายนิทรรศการหลายป้ายได้รับการแปลเป็นภาษาอังกฤษแล้ว เสียงที่บันทึกได้รับการแปลเป็นภาษาอังกฤษและภาษาอื่น ๆ

ที่ตั้งและการเข้าถึงการขนส่งสาธารณะ
-----------------------------------

พิพิธภัณฑ์แห่งนี้ตั้งอยู่ที่เลขที่ 1 ซอยคอรือวา ในย่านปอดิลอันเก่าแก่ใจกลางเมือง

สถานีรถไฟใต้ดินเคียฟที่ใกล้ที่สุดคือสถานีกอนตรักตอวาปลอชชาบนจัตุรัสกอนตรักตอวา ซึ่งมีป้ายจอดรถราง รถบัส และเส้นทางรถตู้โดยสารของเคียฟหลายแห่ง ที่จอดรถบริเวณใกล้พิพิธภัณฑ์มีจำกัดมาก

ระเบียงภาพ
----------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| ป้ายบอกทางไปพิพิธภัณฑ์เชียร์โนบีล |
| ป้ายบอกทางไปพิพิธภัณฑ์เชียร์โนบีล  |

|  |
| --- |
| ภายในพิพิธภัณฑ์ |
| ภายในพิพิธภัณฑ์  |

|  |
| --- |
| อาคารพิพิธภัณฑ์ |
| อาคารพิพิธภัณฑ์  |

 |

ดูเพิ่ม
-------

* โรงไฟฟ้านิวเคลียร์เชียร์โนบีล

อ้างอิง
-------

1. ↑  Memory
2. ↑  Japan extends grant for Chornobyl museum, Ukrinform (September 23, 2009)

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **Ukrainian National Chernobyl Museum**

* Official website
* National Chernobyl Museum เก็บถาวร 2014-01-08 ที่ เวย์แบ็กแมชชีน - museum page on the *PRIPYAT.com* community
* Ukraine.com listing
* Kyiv: Chernobyl Museum - article in *TripAdvisor*
สำหรับวัดสนามไชยแห่งอื่น ดูที่ วัดสนามไชย

**วัดสนามไชย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูปลัดสมบัติ สิริสุวณฺโณ ดำรงตำแหน่งเจ้าอาวาส

วัดสนามไชยตั้งวัดเมื่อ พ.ศ. 2100 ตรงกับสมัยสมเด็จพระมหาจักรพรรดิ์แห่งกรุงศรีอยุธยา ได้รับพระราชทานวิสุงคามสีมาเมื่อ พ.ศ. 2110 ตามประวัติวัดระบุว่าเป็นสถานที่ที่ประกอบพิธีตัดไม้ข่มนามและพิธีโขลนทวารเพื่อเรียกขวัญกำลังใจให้แก่ทหารที่จะทำการรบ

ภายในวัดมีเจดีย์สภาพปรักหักพัง มีรูปปั้นองค์ท้าวเวสสุวรรณ เนื่องจากวัดตั้งอยู่ริมแม่น้ำเจ้าพระยาจึงมีการสร้างเขื่อนป้องกันตลิ่งพัง ซึ่งสร้างมาตั้งแต่ พ.ศ. 2545 เดิมทีตลิ่งแม่น้ำได้พังเข้ามาในที่ดินของวัดเกือบถึงอุโบสถ

อ้างอิง
-------

1. ↑  "วัดสนามไชย". สำนักงานพระพุทธศาสนาแห่งชาติ.
2. ↑  "ประวัติ วัดสนามไชย ตำบลบ้านป้อม อำเภอพระนครศรีอยุธยา".
3. ↑  "เบิกเนตรท้าวเวสสุวรรณ องค์ที่ 5 "ท้าวบารมีสิบทัศ" วัดสนามไชย มหัศจรรย์ พระอาทิตย์ทรงกรด แผ่รัศมีสวยงาม". คมชัดลึกทั่วไทย.[*ลิงก์เสีย*]
4. ↑  "เจ้าอาวาสวัดสนามไชยเผยเขื่อนจุดเรือล่มสร้างมา 14 ปี". สำนักข่าวไทย.

วิกิมีเดียคอมมอนส์มีสื่อที่เกี่ยวข้องกับ **วัดสนามไชย**
สำหรับวัดสว่างอารมณ์แห่งอื่น ดูที่ วัดสว่างอารมณ์

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอบางน้ำเปรี้ยว จังหวัดฉะเชิงเทรา มีเนื้อที่ 12 ไร่ 2 งาน 56 ตารางวา ปัจจุบัน พระครูอุดมโชติรัตน์ เป็นเจ้าอาวาส

วัดสว่างอารมณ์ก่อตั้งเมื่อ พ.ศ. 2312 ได้รับพระราชทานวิสุงคามสีมา เมื่อ พ.ศ. 2525 ในการเผยแพร่พระพุทธศาสนาจัดพระภิกษุไปสอนศีลธรรมในโรงเรียน จัดกิจกรรมเกี่ยวกับการอนุรักษ์วัฒนธรรมไทยในวันสำคัญต่าง ๆ เมื่อวันที่ 17 ธันวาคม พ.ศ. 2544 กรมศิลปากรประกาศขึ้นทะเบียนเป็นโบราณสถานและกำหนดเขตที่ดินโบราณสถาน เนื้อที่ประมาณ 2 ไร่ 55 ตารางวา พ.ศ. 2480 ในสมัยพรครูธรรมโชดก (หลวงพ่อโชติ) เป็นเจ้าอาวาส ท่านได้ดำริและจัดสร้างโรงเรียนแทนการเรียนที่ศาลาวัด ตั้งเป็นโรงเรียนประชาบาล ตำบลศาลาแดง 2 (วัดสว่างอารมณ์) ต่อมาชื่อว่า โรงเรียนวัดสว่างอารมณ์ (กัลยาณราษฎร์)

อ้างอิง
-------

1. ↑  "วัดสว่างอารมณ์". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน [วัดหนองเกตุใหญ่ วัดหนองปรือ ในจังหวัดชลบุรี, วัดสว่างอารมณ์ วัดนครเนื่องเขต (วัดต้นตาล) ในจังหวัดฉะเชิงเทรา, วัดนาตาขวัญ วัดบ้านค่าย วัดอุดมธัญญาวาสวัดเขากระโดน ในจังหวัดระยอง และวัดทองย้อย" (PDF). ราชกิจจานุเบกษา.
**ลองของ** เป็นภาพยนตร์ไทยที่ออกฉายเมื่อวันที่ 1 ธันวาคม พ.ศ. 2548 กำกับภาพยนตร์และเขียนบทโดย ก้องเกียรติ โขมศิริ นำแสดงโดย นภคปภา นาคประสิทธิ์, นะโม ทองกำเหนิด, หทัยวรรณ งามสุคนธภูษิต, ชนิดา สุริยะกำพล, อัครินทร์ ศิวพรพิทักษ์, ปวริศร์ วงศ์พานิช, กรกช วรมุกสิก

ในปี2563 มีการนำ ภาพยนตร์ดังกล่าว มาสร้างเป็นซีรีส์ ฉายทางสถานี้โทรทัศน์ช่อง 3 โดยมีทั้งสิ้น 10 ตอน โดยค่าย ไฟว์สตาร์

เนื้อเรื่อง
-----------

เรื่องราวของความสัมพันธ์ระหว่างเด็กวัยรุ่นทั้ง 6 คน **ต๊ะ**, **ปอ**, **คิ้ม**, **แต**, **นุช** และ**โก้** ซึ่งเป็นเพื่อนรักกันมาตั้งแต่สมัยเรียนมัธยมที่ต่างจังหวัด ปัจจุบันทุกคนแยกย้ายเข้ามาเรียนในกรุงเทพฯ มหานครแห่งทางเลือกและอนาคตที่ดีกว่า พวกเขามีโอกาสกลับมาพบกันอีกครั้งในช่วงปิดเทอมด้วยการกลับมาเยี่ยม **ครูพนอ** อดีตครูที่เคยสอนพวกเขาสมัยมัธยมและเป็นแม่เลี้ยงของต๊ะ และเหตุการณ์ที่ไม่คาดฝันก็เกิดขึ้น ในช่วงเวลาค่ำคืนแห่งความน่ากลัวนั้นความลับในอดีตบางอย่างของเพื่อนทั้ง 6 ที่ไม่เคยปริปากบอกกันก็ค่อยๆ เปิดเผยออกมาพร้อมกับการตายอย่างสุดสยอง เรื่องราวเกี่ยวพันกับครูพนอ ครูสาวเสน่ห์แรงแม่เลี้ยงของต๊ะ เสน่ห์ของเธอแรงจนชายที่อยู่รอบตัวเธอต่างพากันหลงใหลและทำของใส่เธอเพื่อให้เธอหลงเสน่ห์ เมื่อการโดนของเกิดขึ้นซ้ำแล้วซ้ำอีกจนทำให้เธอเสียสติ เธอเปลี่ยนไปเป็นคนละคนจะเพี้ยนบ้าเหมือนคนโรคจิต ครูพนอพยายามที่จะเอาของออกจากตัวเธอ โดยได้เดินทางไปหาหมอแขกเพื่อทำพิธีให้ด้วยการกินเนื้อสดๆ ของผู้ที่ทำของใส่เธอ แต่เกิดความผิดพลาดแทนที่ของจะออกจากตัวเธอ มันกลับส่งผลทำให้เธอมีพลังและอำนาจมากขึ้น เธอถลำลึกและกลับกลายเป็นผู้หลงใหลในไสยศาสตร์มนตร์ดำนั้นเสียเองและในค่ำคืนนี้ครูพนอจะใช้มนตร์ดำกับลูกศิษย์ของเธอ และพาพวกเธอเข้าสู่โลกแห่งการชำระแค้นด้วยไสยศาสตร์ สยดสยองเกิดกว่าจินตนาการ และมันจะทำให้คุณเข้าใจถึงความหมายของคำว่า **ลองของ ลองดี อวดดี ปากดี ไม่ตายดี!!**

นักแสดง
-------

* พิเศษ สังข์สุวรรณ **รับบท** หมอไสยศาสตร์
* นภคปภา นาคประสิทธิ์ **รับบท** ครูพนอ
* นะโม ทองกำเหนิด **รับบท** ต๊ะ
* หทัยวรรณ งามสุคนธภูษิต **รับบท** คิ้ม
* ชนิดา สุริยะกำพล **รับบท** นุช
* อัครินทร์ ศิวพรพิทักษ์ **รับบท** ปอ
* ปวริศร์ วงศ์พานิช **รับบท** โก้
* กรกช วรมุกสิก **รับบท** แต

รางวัล
------

* รางวัล **"ดูไม่ดู"** กับฉากที่สยองที่สุดในรอบ 10 ปีของวงการหนังไทย จัดขึ้นโดยนิตยสารแฮมเบอร์เกอร์

อ้างอิง
-------

1. ↑  ภาพยนตร์ลองของ
2. ↑  ""ลองของ ซีรีส์" ซีรีส์ไสยศาสตร์สยองขวัญ อย่าริ อย่าลอง อย่าปล่อยให้ของเข้าตัว – Wom Entertain" (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2021-02-01. สืบค้นเมื่อ 2021-01-25.
3. ↑  ลองของ
4. ↑  ย้อนรอยหนังไสยเวทย์ทรมานคนดู "ลองของ" ก่อนสัมผัสความสยองจากผู้กำกับคนเดิม ใน Take Me Home
5. ↑  ลองของ รับรางวัล ฉากสุดสยองในรอบทศวรรษ
สำหรับวัดสว่างอารมณ์แห่งอื่น ดูที่ วัดสว่างอารมณ์

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา มีที่ดินตั้งวัดเนื้อที่ 28 ไร่

วัดสว่างอารมณ์สร้างขึ้นเมื่อประมาณ พ.ศ. 2315 โดยมีนายพูน หรือที่ชาวบ้านรียกกันว่าตาปะขาวพูน เป็นผู้สร้างวัดนี้ เมื่อสร้างวัดนี้ขึ้นแล้วได้อุปสมบทอยู่ปกครองวัดเป็นเจ้าอาวาสอยู่ ต่อมาวัดได้รับพระราชทานวิสุงคามสีมาประมาณ พ.ศ. 2320

อาคารเสนาสนะต่าง ๆ ได้แก่ อุโบสถกว้าง 7.15 เมตร ยาว 18.80 เมตร ก่ออิฐถือปูน วิหารกว้าง 5.15 เมตร ยาว 8.20 เมตร ก่ออิฐถือปูน ศาลาการเปรียญกว้าง 11 เมตร ยาว 18 เมตร เป็นอาคารครึ่งตึกครึ่งไม้ กุฎิสงฆ์จำนวน 8 หลัง เป็นอาคารไม้ 7 หลัง ครึ่งตึกครึ่งไม้ 1 หลัง นอกนี้ยังมี หอไตร หอระฆัง และฌาปนสถาน สำหรับปูชนียวัตถุมี พระประธานในอุโบสถ ยีงพบใบเสมาทำด้วยหินทรายขาว แบบเสมานั่งแท่น เอวเสมาคล้ายหัวพญานาคทั้งสองข้าง เป็นเสมาเดี่ยว เป็นอิทธิพลแบบลพบุรี น่าจะเก่ากว่าสมัยพระเจ้าปราสาททองขึ้นไป มีวิหารขนาดเล็ก ซึ่งมีกำแพงแก้วสองชั้น ชั้นในยกพื้นสูง ประตูออกตรงกลางทุกด้าน เสาปากประตูแทนที่จะเป็นหัวเม็ดทรงมัณฑ์ธรรมดา แต่ก่อเป็นทรงปรางค์เล็กๆทรงงดงาม ส่วนกำแพงแก้วชั้นนอกมีมณฑป ก่อกลางกำแพงทุกด้านและที่มุมทุกมุม รวมแปดทิศ

อ้างอิง
-------

1. ↑  "วัดสว่างอารมณ์". ระบบภูมิสารสนเทศ แหล่งมรดกทางศิลปวัฒนธรรม.
2. ↑  "วัดสว่างอารมณ์". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
สำหรับวัดหัวข่วงแห่งอื่น ดูที่ วัดหัวข่วง

**วัดหัวข่วง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง อยู่ติดหอคำ หรือพิพิธภัณฑสถานแห่งชาติน่านและคุ้มอดีตเจ้าเมืองน่าน

ประวัติการสร้างวัดมีหลายแหล่ง แหล่งแรกระบุว่า ไม่ปรากฏว่าสร้างมาตั้งแต่สมัยใด สันนิษฐานว่าสร้างในสมัยล้านนาตอนปลาย พุทธศตวรรษที่ 20–22 อีกแหล่งระบุว่าสร้างขึ้นสมัยกรุงรัตนโกสินทร์ตอนต้นเมื่อครั้งที่ชาวเชียงแสนถูกต้องมายังเมืองเขลางค์ ส่วนสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2355

วิหารมีภาพจิตรกรรมฝาผนัง ช่างฝีมือชาวเชียงแสนมีลวดลายปูนปั้นประดับที่สวยงาม ลักษณะรูปทรงของวิหาร เป็นวิหารเครื่องไม้ศิลปะล้านนาหลังคาลดหลั่นซ้อนกัน 3 ชั้น ด้านหลังลดหลั่นซ้อนกัน 2 ชั้น ตั้งอยู่บนฐานปัทม์ ด้านหน้าวิหารบริเวณหน้าบันมีลวดลายปูนปั้นประดับด้วยกระจกสี มีรูปปั้นสิงห์ด้านหน้าวิหารตั้งอยู่ 2 ตัว ภายในวิหารมีพระพุทธรูปปางมารวิชัย ลักษณะพุทธศิลป์แบบท้องถิ่นล้านนาสกุลช่างเมืองน่าน มีหลักฐานว่าเกี่ยวกับประวัติการบูรณะครั้งแรกใน พ.ศ. 2425 โดยเจ้าอนันตวรฤทธิเดช เจ้าเมืองน่าน และต่อมาเมื่อ พ.ศ. 2472 ในสมัยเจ้ามหาพรหมสุรธาดา เจ้าผู้ครองน่าน ส่วนเจดีย์ของวัดมีสภาพทรุดโทรม เป็นเจดีย์ทรงปราสาทหรือทรงเรือนธาตุ ได้รับอิทธิพลศิลปะล้านนา และมีหอธรรมเก็บพระไตรปิฏกและคำภีร์โบราณ ที่มีอายุหลายปีตั้งแต่สมัยก่อสร้างวัด

อ้างอิง
-------

1. ↑  "วัดหัวข่วง". ลานนาโพสต์.
2. ↑  "วัดหัวข่วง". สำนักงานพระพุทธศาสนาแห่งชาติ.
3. ↑  กรมศิลปากร. "วัดหัวข่วง" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 4 มกราคม 2566. เข้าถึงจาก
4. ↑  "วัดหัวข่วง". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
สำหรับวัดอัมพวันแห่งอื่น ดูที่ วัดอัมพวัน

**วัดอัมพวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี ที่ตั้งวัด เนื้อที่ 12 ไร่ 53 ตารางวา

วัดอัมพวันตั้งเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2313 วัดอัมพวันมีพระเกจิยุคเก่าผู้มากด้วยวิทยาอาคมและเมตตาบารมีธรรม คือ หลวงพ่อเพชร วชิโร เหรียญรูปเหมือนรุ่นแรกของท่าน สร้างเมื่อ พ.ศ. 2463 (บางแห่งบอกว่าสร้าง พ.ศ. 2465, 2467, 2468) ได้รับการยกย่องให้เป็นเหรียญสำคัญของภาคใต้ ถือเป็น "เหรียญพระสงฆ์เหรียญแรกและเก่าแก่ที่สุด" ที่มีค่านิยมสูงที่สุด และเป็นเหรียญที่หายากยิ่งในปัจจุบัน

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 12 เมตร เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 12 เมตร เป็นอาคารคอนกรีตเสริมเหล็ก กุฏิสงฆ์ จำนวน 6 หลัง ได้บูรณะทำใหม่ 5 หลัง เมื่อ พ.ศ. 2554 และมีมณฑปหลวงพ่อเพชร วชิโร โรงฉัน 1 หลัง เป็นไม้

รายนามเจ้าอาวาส
---------------

* พระคง พ.ศ. 2363–2407
* พระครูวิบูลย์ธรรมสาร หลวงพ่อเพชร วชิโร พ.ศ. 2430–2467
* พระอ่ำ
* พระเปลื้อง ติสฺโส
* พระทอด ขนฺติโก
* พระประกิจ โกริโท พ.ศ. 2505–2511
* พระเกลี้ยง พ.ศ. 2540–2549
* พระอธิการสุรศักดิ์ ปญฺญาวโร พ.ศ. 2551–ปัจจุบัน

อ้างอิง
-------

1. ↑  ไตรเทพ ไกรงู. "เหรียญรุ่นแรกหลวงพ่อเพชร วชิโรอมตะเหรียญหลักล้านแดนใต้แห่งวัดอัมพวัน อ.เกาะพะงัน : พระองค์ครู". คมชัดลึก.
2. ↑  "หลวงพ่อเพชร วชิโร วัดอัมพวัน(สุราษฎร์ธานี)"เหรียญพระสงฆ์เก่าที่สุดในภาคใต้"หลักล้าน".
3. ↑  "ประวัติความเป็นมา...วัดอัมพวัน". คลังข้อมูลเก่าเก็บจากแหล่งเดิมเมื่อ 2021-08-08. สืบค้นเมื่อ 2021-08-08.

วิกิมีเดียคอมมอนส์มีสื่อที่เกี่ยวข้องกับ **วัดอัมพวัน**
**ดราโกสเตยาดินเต** (โรมาเนีย: *Dragostea Din Tei*) เป็นเพลงป๊อปแดนซ์ที่ประสบความสำเร็จอย่างสูงของวงโอ-โซน (O-Zone) วงดนตรีมีชื่อจากประเทศมอลโดวา โดยต้นฉบับของเพลงนี้เป็นภาษาโรมาเนีย

ในประเทศไทย
-----------

คนไทยมักจะรู้จักเพลงนี้จากโฆษณาเพื่อให้ปิดโทรศัพท์มือถือก่อนเริ่มฉายภาพยนตร์ จากภาพยนตร์เรื่อง *กุ๊กไก่หัวใจพิทักษ์โลก* (*Chicken Little*) และปี พ.ศ. 2549 ใหญ่ เรดบีท ได้ทำการลอกเลียนแบบรูปแบบล้อเลียนโดยนำทำนองเพลงนี้มาใส่เนื้อร้องภาษาไทย ชื่อว่าเพลง *โอ้เจ้าหนี้*

การแปลชื่อเพลง
--------------

"ดราโกสเตียดินเต" เป็นภาษาโรมาเนีย และเป็นชื่อเพลงที่แปลค่อนข้างยาก เนื่องจากความกำกวมของคำว่า "din" และการที่ประโยคขาดบริบทเพื่อช่วยในการตีความ ทำให้อาจแปลได้ว่า *ความรักในดงต้นลินเดน* หรือ *ความรักจากต้นลินเดน* ก็ได้ แต่อย่างไรก็ดี การตีความที่ถูกต้องได้แสดงไว้ในซับไทเทิลของมิวสิกวิดีโอของวงโอ-โซน ว่า *ความรักจากต้นลินเดน* เป็นที่ทราบกันว่าต้นลินเดนมีความเชื่อมโยงอย่างแนบแน่นกับบทเพลงในบทกวีของโรมาเนีย จากกวีนิพนธ์โรแมนติกของมีไฮ เอมิเนสคู กวีชาวโรมาเนีย ดังนั้น ชื่อเพลงจึงอาจหมายถึง *ความรักโรแมนติก ' แบบต้นลินเดน'*  การตีความชื่อเพลงอีกแบบหนึ่งเอามาจากท่อนสร้อยของหนังสือสำหรับเด็กที่ได้รับความนิยมสูงในโรมาเนีย บทประพันธ์ของ ไอออน ครีแยนกา ที่มีชื่อว่า "ปูปาซาดินเต" ซึ่งหมายถึง *นกกระรางหัวขวานบนต้นลินเดน*

แหล่งข้อมูลอื่น
---------------

* เว็บไซต์ของวงโอโซน เก็บถาวร 2003-07-28 ที่ archive.today
* เนื้อภาษาโรมาเนีย และคำแปลภาษาอังกฤษ เก็บถาวร 2011-07-17 ที่ เวย์แบ็กแมชชีน
* มิวสิกวิดีโอ
* มิวสิกวีดีโอเลโก้
* บันทึกการแสดงสด เก็บถาวร 2006-04-24 ที่ เวย์แบ็กแมชชีน

### รีมิกซ์ภาษาอื่น ที่ออกอย่างเป็นทางการ

* Guo Mei Mei - Bu Pa Bu Pa  เก็บถาวร 2006-04-24 ที่ เวย์แบ็กแมชชีน รีมิกซ์ภาษาจีน
* รีมิกซ์ภาษาญี่ปุ่น โดย เคน มาเอดะ
* Nu-na Ei Kuum / Nuna's Dream เก็บถาวร 2006-06-26 ที่ เวย์แบ็กแมชชีน โดย Hyun Young รีมิกซ์ภาษาเกาหลี

### รีมิกซ์ล้อเลียน

* ล้อเลียนนายกฯ ทักษิณ
* แอนิเมชันญี่ปุ่น ล้อเลียนการเล่นคำ เก็บถาวร 2005-11-28 ที่ เวย์แบ็กแมชชีน
* รีมิกซ์ภาษาสเปน ล้อเลียนเรื่องเกย์
* American Idle เก็บถาวร 2006-04-24 ที่ เวย์แบ็กแมชชีน